Bejaarde vrou se lyk onder swartsakke gevindDie polisie in die Vrystaat ondersoek ŉ saak van moord nadat ŉ 76-jarige vrou dood aangetref is by haar huis in Parys. OFM berig dat Hilary Milford se liggaam Woensdag gevind is. Konst. Maselela Langa, woordvoerder van die polisie, het aan OFM gesê dat Hilary Milford se dogter, Tracy McDonald, die polisie gekontak het nadat sy nie haar ma in die hande kon kry nie. Milford se liggaam is later buite haar huis gevind waar dit onder swartsakke weggesteek was. Enigiemand met inligting oor die voorval kan die ondersoekbeampte, ao. Jaco Venter, kontak by 082 554 3041. BRON: OFM